CELEX: C2006/294/32
Language: hu
Date: 2006-12-02 00:00:00
Title: C-93/05. sz. ügy: A Bíróság (hatodik tanács) 2006. július 13-i végzése – (A Korsholms tingsrätt – [Finnország] előzetes döntéshozatal iránti kérelme) – Teemu Hakala kontra Oy L. Simons Transport Ab (Az eljárási szabályzat 104. cikke 3. §-ának második bekezdése – Olyan kérdés, amelyre adandó válasz nem enged teret semmilyen ésszerű kétségnek – A 3820/85/EGK rendelet – A közúti szállításra vonatkozó egyes szociális jogszabályok összehangolása – Gépjárművezetőként alkalmazott munkavállaló díjazása a megtett távolság alapján – E díjazási rendszer tilalma, kivéve, ha nem kerül sor a közúti közlekedés biztonságának veszélyeztetésére)

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/19
            
         A Bíróság (hatodik tanács) 2006. július 13-i végzése – (A Korsholms tingsrätt – [Finnország] előzetes döntéshozatal iránti kérelme) – Teemu Hakala kontra Oy L. Simons Transport Ab
   (C-93/05. sz. ügy) (1)
   
   (Az eljárási szabályzat 104. cikke 3. §-ának második bekezdése - Olyan kérdés, amelyre adandó válasz nem enged teret semmilyen ésszerű kétségnek - A 3820/85/EGK rendelet - A közúti szállításra vonatkozó egyes szociális jogszabályok összehangolása - Gépjárművezetőként alkalmazott munkavállaló díjazása a megtett távolság alapján - E díjazási rendszer tilalma, kivéve, ha nem kerül sor a közúti közlekedés biztonságának veszélyeztetésére)
   (2006/C 294/32)
   Az eljárás nyelve: svéd
   A kérdést előterjesztő bíróság
   Korsholms tingsrätt
   Felek
   
      Felperes: Teemu Hakala
   
      Alperes: Oy L. Simons Transport Ab
   Tárgy
   Előzetes döntéshozatal iránti kérelem – Korsholms tingsrätt – A közúti szállításra vonatkozó egyes szociális jogszabályok összehangolásáról szóló, 1985. december 20-i 3820/85/EGK tanácsi rendelet (HL L 370., 1. o.; magyar nyelvű különkiadás: 5. fejezet, 1. kötet, 319. o.) 10. cikkének értelmezése – Gépjárművezetőként alkalmazott munkavállaló díjazása a megtett távolság alapján
   Rendelkező rész
   A megtett távolságon alapuló díjazási rendszer ellentétes a közúti szállításra vonatkozó egyes szociális jogszabályok összehangolásáról szóló, 1985. december 20-i 3820/85/EGK tanácsi rendelet 10. cikkével, kivéve ha e rendszer nem veszélyezteti a közúti közlekedés biztonságát. A nemzeti bíróságnak kell az alapügy valamennyi körülményeinek figyelembevételével megvizsgálnia, hogy ez a helyzet áll-e fenn.
   
      (1)  HL C 143., 2005.06.11.